Т Е С Л А
Като дете имал черна котка на име Мачек.
Котката го следвала навсякъде.
Един ден, докато я галил по гърба, видял чудо.
Една искра изпукала под ръката му.
Светкавицата в небето - обяснил баща му -
е същата като искрата от гърба на Мачек.
И Тесла се запитал...
Дали природата не е една голяма котка? И ако е така...
...кой гали гърба й?
Девет години по-рано...
"Едисън Машийн Уъркс", Ню Йорк Сити 11 август 1884 г.
Умът над материята, за това става въпрос, нали?
Рано или късно ще можем да виждаме в мрака.
Намерих ги. Мисля, че има още в откачения шкаф.
Знаеш ли къде е?
Откаченият шкаф?
Откъде си, щом нямате откачени шкафове?
Майка ти нямаше ли откачен шкаф? - Не намесвай майка ми.
Никой не те очакваше тази вечер, Том. - Така ли?
Сериозно? - Е, аз очаквах.
Когато бях на 5...
Ед, не е нужно да спираш, защото говоря.
Бях на 5 и плавахме по езерото Ери,
за да посетим рода на Едисън във Виена.
Виена, Онтарио.
Мама и татко, сестрите ми Мериан и Тани,
брат ми Чарли и дядо ми Сам.
Научих се да плувам.
Когато се върнах в Охайо,
започнах да изследвам с моя добър приятел Джордж.
Джордж Локууд. Той беше на моята възраст.
Излязохме до канала под къщата ми,
аз влязох във водата, Джордж ме последва.
След това се прибрах много сломен и си легнах.
Когато майка ми ме събуди, беше много тъмно.
Попита ме за Джордж.
Всички го търсеха, половината град.
Носеха фенери, викаха го и го търсеха навсякъде.
Казах й, че видях главата му да изчезва във водата
и го чаках дълго, не знаех какво да правя.
Бях на 5.
Защо си спомних това точно сега?
Тръгвай си, Том. Сериозно.
Мислех, че всички могат да плуват.
Тесла, не съм те виждал преди.
Вярно ли е, че си от Трансилвания?
Не.
Някога опитвал ли си човешка плът?
Женен ли си?
Не.
Защо питаш?
Обичаме да изпитваме новаците.
Мога да плувам. - Какво?
За онова преди малко, аз мога да плувам.
Така ли? Добре.
Ще видим.
"Жал ми е за бедния емигрант", както се пее в песента.
Тесла дошъл в Америка с отворено сърце.
Изпълнен с очаквания и надежда.
Разказах ти за брат ми.
Беше по това време на годината.
Бях на 7, а той на 12.
Не умря веднага след като падна от коня.
Майка ми ме събуди, заведе ме до тялото
и ми каза да го целуна по устните. Бяха ужасно студени.
Той беше брилянтният.
Така и не успях да го стигна.
Драги Сигети,
работя в "Едисън Машийн Уъркс",
където винаги има много работа и прекалено малко време.
Парите и хората вечно не стигат,
неспирни ремонти, обновления, извънредни ситуации.
Едисън почти не спи и очаква всички покрай него
да спят дори по-малко.
Говори на всеки, но не умее да слуша.
Не се интересува от моя генератор.
Нали знаеш поговорката, че нищо не расте под сянката на дъб.
Надявах се, че Едисън и аз ще...
Не знам, работим заедно, че ще разбере.
Да.
Че можем да бъдем приятели.
Едисън няма време дори да си среше косата.
Има нещо повече.
Имало е смърт в семейството. Никой не говори за това.
Съпругата му...
Съпругата му е починала. - Кога е станало?
Вторник.
Променливият ток е загуба на време.
Непрактично и опасно.
Няма бъдеще.
$50,000.
Наистина ли смяташ, че ти дължа $50,000?
Тесла, ти не разбираш американския хумор.
Със сигурност не е станало така, но какво да ви кажа?
Търсене в Гугъл за Никола Тесла дава 34 милиона резултата,
но има само 3 или 4 снимки, които се повтарят постоянно.
Някои са обърнати, други са оцветени или имат добавена на Фотошоп мълния.
Но това са само 4 снимки. Отвъд тях всичко е мъгла и фантазия.
Роден е през 1856, далеч от Позлатената епоха,
в Смилян - малко селце в днешна Хърватия.
Баща му бил православен сръбски свещеник,
но той бил по-близък с майка си - страхотна жена, неграмотна.
Надскочил възрастта си, той бил дръпнат и мълчалив,
с дарба за езици и математика.
Не слуша баща си и учи за инженер в Прага, но не завършва.
В Будапеща, излизайки от депресия,
докато върви в парка с приятел, вижда за миг
във видение, генератора, който ще бъде първото му революционно изобретение.
Променливият ток е загуба на време.
Непрактично и опасно.
Няма бъдеще.
$50,000.
Смяташ, че ти дължа $50,000?
Тесла, ти не разбираш американския хумор.
Който твърди, че не се интересува от пари,
накрая се измъчва от липсата им.
Едисън обаче цени парите,
но ги харчи по-бързо, отколкото може да ги спечели.
Но винаги ги печели в огромни количества.
В Гугъл за Томас Едисън излизат над 64 милиона резултата.
Два пъти повече от Тесла.
Едисън е един от най-известните и най-успелите за времето си.
Но някои факти остават неясни.
Тесла започнал работа при Едисън в същата година - лятото,
когато Мери Едисън умира.
Официалната диагноза е мозъчна конгестия,
код за предозиране с Морфин. Била на 15 като се запознават в дъжда
пред новата работилница на Едисън; на 16 когато се женят; на 25 умира,
като оставя на Едисън три малки деца и много грижи.
Точно тогава късметът на Тесла се преобръща.
Намира инвеститори и основава "Тесла Лайтинг Къмпани",
но партньорите му го измамват и оставят без пукната пара.
Пропада в бездната на нищетата.
Започва да копае канавки, прави изкопи за кабели,
телефонни линии за Западния съюз.
След цяла унизителна година, един отзивчив майстор
го запознава с Алфред С. Браун и Чарлз Ф. Пек.
Ключът е, че моторът се върти в резултат на индукцията
на въртящо магнитно поле.
Премахнах комутатора, който подава ток към ротора.
Няма нужда от комутатор, четка, искри. Удивително.
Няма искри. - Това лошо ли е?
Те просто са ненужни. Магнитното поле пренасочва тока.
Може ли? - Какво направи за Едисън?
Преработих 24 различни динама. Стандартни машини.
Замених соленоида с къси намотки, подмених старите модели.
Не се заинтригува от променлив ток,
но, ти знаеш... - Аз съм електротехник, но той...
Адвокатът, разумният. - Той разбира...
Това не е просто генератор.
Това е цяла система за генериране, предаване и консумиране на ток.
Печелил си $15 седмично при Едисън, нали?
Проверихме. - Едисън наема най-добрите,
но всъщност те си плащат за привилегията. Ние имаме капитал.
$50,000 за годишен потъващ фонд, а променливият ток...
Не ми пука дали е опасно. - Не е.
Едисън казва... - Огънят е опасен, ако играеш с него.
Ще ти осигурим лаборатория и заплата.
$250 на месец.
Повече, отколкото очакваше, нали?
Разбирам, че майка ти не ме харесва много.
Едисън срещнал втората си жена, Мина Милър, през 1885.
Майка ми счита земното ни съществуване за незначително.
Баща й направил състояние като изобретил косачката "Бъкай".
Най-малката от седем деца, била сгодена за син на свещеник.
Тя казва, че като напуснеш този живот,
започваш по-светъл и щастлив, който никога не свършва.
Знаеш ли какво казваше моята майка?
Никога не яж нещо по-голямо от главата ти.
Ще помоля баща ти,
ако мога,
да те научи на морзовия код.
За да си говорим без да говорим.
Вместо само една намотка, използваме четири.
Четири намотки около ринг от пластини.
Два отделни променливи тока протичат в срещулежащите двойки намотки.
Токовете са извън фаза. Това създава въртящото ел. поле.
Няма искри.
Бях с него в Будапеща, когато му дойде идеята.
Видя го в ума си и после го начерта в пясъка.
Така е. Беше преди 5 години.
И ето ни сега.
Ню Орлиънс, Ст. Пол, Чикаго, Филаделфия, Бруклин.
Едисън има 121 електроцентрали в САЩ.
Плюс Берлин и Милано, Париж, Бордо, Амстердам, Мюнхен.
Навсякъде. Когато приключим с това, ще пренапишем историята.
Това ще го повали.
Каква е тази ламарина? - Това е прототип.
Очакваш да инвестирам в боя за обувки?
Да. Този генератор ще върши работата на света.
Ще направя хората свободни.
Перфектен е. Поздравявам те.
Ефективността му е като на най-добрия електромотор.
По отношение на волтов потенциал, няма да има равен.
Най-добрата машина е тази с най-малко части.
Решението, което всички търсят. Къде си се крил?
Какво искате да кажете? - Не си член на АИЕ.
Американски институт по... - Или НАЕС, или Ел. клуб на Ню Йорк.
Одобрението ви означава много за нас. - За всички нас, професоре.
Г-н Тесла е много скромен.
Това ще се промени. - Патентната служба няма да го приеме.
Какво значи това?
Мислите, че можете да натъпчете всичко в един общ патент?
Ще трябва да го разбиете на шест отделни изобретения.
Така го виждам аз.
В преломен момент сме за историята... - Съжалявам, че закъснях.
Евелин.
Това е г-н Тесла,
г-н Пек и г-н Браун, неговите бизнес партньори, и г-н...
Антони Сигети. Помощник на г-н Тесла.
Моята племенница Евелин и? - Ан.
Извинете, традиционалист съм.
Седнете. Вижте генератора на г-н Тесла.
Ще го направи много известен.
В такъв случай можем да си разделим сандвича ми.
Обичате ли снега? Изглежда ще вали много.
Хайде, покажи им. Премахнал е комутатора и искрите.
Чичо ми обича машините повече от хората.
Така ли? Вероятно.
Машината е продължение на човека, а не негова противоположност.
Няма никакъв контакт. - Точно така.
Няма искри.
Има нещо в новите машини.
Когато братовчедка ми умря, усещах, че беше с мен на светло.
На електрическа светлина.
Сякаш имаше нещо в тока и светлината във въздуха,
което й позволяваше да е там.
Имам удоволствието да ви представя
една необикновена система за електрическа трансформация
и разпределяне на енергия чрез променливи токове.
Коментарът ми беше кратък,
така че ще бъда благодарен, ако малкото нещо,
което направих, заслужи одобрението ви.
Значението да се поддържа постоянен интензитет е, че
ако това може да се произведе, можем да го използваме
вместо тази арматура, едно неподвижно петно.
Изведи ме оттук.
Уестингхаус. Джордж Уестингхаус.
Той иска генератора, разбира се.
Казваме му, че има още един кандидат.
Капиталист от Сан Франциско, който дава $200,000.
Плюс $2.50 за една конска сила продадена енергия.
Това е стратегия. Използвай я. Можеш да се справиш, нали?
Няма друг, наистина. Само Уестингхаус има парите.
Парите и смелостта.
Джордж Уестингхаус бил на 16 като се включил в Гражданската война.
Служил в американския флот и бил повишен до ефрейтор.
Когато бил на 21, изобретил въздушната спирачка на влаковете
и забогатял, тъй като била нужна. Той бил изобретател и бизнесмен,
което е рядка комбинация. Купувал чужди патенти
и ги разработвал в по-големи планове. Мразел да се изтъква.
В Гугъл за него излизат само 5 милиона резултата.
Срещнал жена си, Маргарит, във влак.
Уестингхаус купува патентите на Тесла за над милион долара днешни пари
и кани Тесла за консултант в заводите си.
Печалбата от всеки генератор гарантира на Тесла
още по-голямо богатство в следващите години.
Познаваш ли някакъв Браун?
Работи за Едисън. Харолд П. Браун?
Познавам Алфред С. Браун, сътрудник.
Да, Браун е типично американско име.
Браун и Грийн, имена на цветове.
Познавах и един Ориндж, Джеймс.
Но той го произнасяше Оранж.
Както и да е, Харолд П. Браун е купил тайно някои от нашите машини
и е поръчал, поне така казва,
24 кучета, доставени от деца за по 25 цента.
Сигурно си чул, че в името на науката, пуска на кучето
1400 волта постоянен ток.
Фатален край няма, но след това убива същото куче
с 400 до 800 волта от Уестингхаус.
Съжалявам за шума. - Няма проблем.
И жегата.
Питсбърг има своя чар, но може да...
Браун ме предизвика на дуел.
Иска да занеса една машина в Ню Йорк и да се подложа на електрошок,
променлив ток, разбира се, докато той получава постоянен.
Ще започнем със 100 волта,
а после ще увеличаваме с 50, докато някой от двамата
публично признае грешката си.
Аз ще го направя.
Много мило, но дори ако аз
или ти се впуснем в такова глупаво приключение,
те се готвят да екзекутират Кемлер.
Кемлер? - Убиецът с брадвата.
Е, реално е използвал томахавка.
Трябваше да го направя.
Исках да я убия и колкото по-бързо ме обесят, толкова по-добре.
Вместо обесване смятат да приложат ток.
А нашият приятел Едисън ще предложи да убият Кемлер
с машина на Уестингхаус.
Страхува се.
Момче? Лимонада.
Искаш ли лимонада?
Не, благодаря.
Променлив срещу постоянен ток.
Хората смятат, че е въпрос на различни мнения, но ние знаем.
Свързах се с Едисън.
Поканих го тук, предложих сливане.
Писа ми, че е твърде зает.
"Работата ми отнема цялото време".
Това е война.
Името ви? - Томас Алва Едисън.
С какво се занимавате? - Изобретател съм.
Много време ли сте отдал на електричеството?
Да, разбира се.
Добре. Откога работите като изобретател или електротехник?
26 години. - Можете ли да ни кажете...
Можете ли да посочите необходимата сила на тока,
която във всички случаи причинява смърт?
Аз съм против смъртното наказание.
Въпросът не е дали вярваме в смъртното наказание.
Тази практика съществува по закон във всички епохи и нации
и вероятно винаги ще бъде така.
Г-н Едисън, обяснете разликата между постоянен или прав ток
и променлив ток. - Правият тече като вода в тръба.
Променливият е все едно водата тече през тръба в една посока
за определен период от време, а след това сменя посоката
за определен период от време. Правият тече като тиха река в морето.
Променливият ток е такъв, който сякаш препуска буйно през урва.
Измерил ли сте човешката устойчивост на електричество?
Да. - Може ли да се създаде изкуствен ток
и да се приложи така, че да причини смърт
на човек във всички случаи? - Да.
Моментално?
Да.
Благодаря. Г-н Кохран.
Опасявам се, г-н Едисън, че различните хора
във вашите опити, проявяват различна устойчивост.
Какъв би бил резултатът... - Извинете, не чувам. По-високо, моля.
Боя се, че токът ще има непредвидим резултат.
Какъв би бил той за Кемлер, ако приложим ток за 5 или 6 минути?
Чакайте малко.
Казвате, че... - Ако приложим ток
за 5 или 6 минути, Кемлер няма да стане на въглен.
Не, ще се мумифицира.
Цялата влага в тялото му ще се изпари. Но не това е въпросът.
Г-н Едисън... - Само 1000 волта при един ампер
е 10 пъти повече от нужното, за да убие човек
с алтернатора на Уестингхаус.
Уестингхаус използва 2000 волта повече.
Да кажем, че човек докосне жица във влажно място.
Той е мъртъв.
Така смятате вие. - Какво?
Така предполагате, нали?
Няма никаква научна основа. - Така е.
Никого не съм убивал.
Приятели от училище?
Колеги от Будапеща преди 8 години.
Приятели, да. А после Париж.
Той също е изобретател.
Но явно имам дарба да помагам на други изобретатели.
Напомняте ми за котката ми.
Ако трябваше да я интервюирам, щях да се подготвя,
за да й задам наистина интересни въпроси.
Откъде сте? - Той е от едно малко селце
в Австрийската империя.
Скромен произход. Като Ейбрахам Линкълн.
Има много добра памет.
Да.
Помня, че когато бях на 17, лятото
живях в провинцията. Имаше епидемия от холера.
Заравяха дървета по улиците, за да гонят злите духове
и пиеха заразена вода, измираха като кучета.
Тъкмо видях, г-н Тесла и г-н? - Сигети.
Да, тъкмо видях колко е късно, а нейният баща
очаква да се прибере навреме. - Не му пука.
Сигурно знаете баща ми?
Да.
Смятате ли, че баща ми е зло за света?
Човек, който трупа богатство като пират или гангстер?
Печели власт експлоатирайки работници и ресурси.
Прави пазарни измами, манипулира икономики и т.н.
А не е ли индустриален магнат?
Не го ли прави за добро?
Не разширява ли пазарите, не осигурява ли работни места,
не дава ли огромни суми пари на по-малко успелите?
Аз отговарям за младата дама и трябва да я върна вкъщи.
До скоро... г-н Тесла.
Да, може да се видим скоро.
Или още по-скоро. Кой знае.
Ан Морган, дъщеря на Джей Пиърпонт Морган.
Баща ми предпочиташе да го наричат Пиърпонт.
Пиърпонт Морган. По това време и след това,
един от най-богатите хора в света.
Роден си беше богат, навлязъл рано в банкерството.
През 1861, когато бил на 24,
се оженил за първата си жена, Амелия Стърджес.
След това я взел в Европа, където умряла от туберкулоза
четири месеца по-късно. Той бил съсипан.
Заровил се в работа, банкиране, финанси.
Купувал и продавал фирми и корпорации.
Не мисля, че някога се е питал кой гали гърба на котката.
Оженил се за Франсез Луиза Трейси, от която има 4 деца.
Аз съм най-малката.
Нае Томас Едисън да прекара електричество
в имението ни на Мадисън Авеню,
първото частно жилище в Ню Йорк, осветено от Едисън.
Докато Тесла работеше по идеалния асинхронен двигател,
баща ми наливаше милиони в "Едисън Дженерал Електрик Къмпани".
Жена като нея може да сбъдне всичките ти мечти.
Мечтите ми са сбъднати.
Да, но нямаш финансиране.
Ще се радвам да чуя мнението ти.
Това е компас за насочване на корабите в морето.
Хубав е.
Да, много е хубав.
Но...
Сър Уилям Томсън вече го направи.
Лорд Келвин.
Мога да ти покажа списанието.
Трябваше да ти го покажа по-рано.
Да.
Късмет с Ан Морган.
Господа, това е Уилям Кемлер.
Желая късмет на всички.
Вярвам, че отивам на добро място и съм готов да тръгна.
Не бързайте. Нека го направим както трябва.
Не искам да имам никакъв шанс на това нещо, нали?
Ан е много разстроена.
Казва, че живееш в свой свят. - Не е ли така с всички?
Прекалено много. Мисля, че се чувства пренебрегната.
Понякога изглежда така, все едно постоянно мисля.
В продължение на дни или седмици.
Видяхте ли това? Късно издание.
Нищо не направиха. Отвратително.
Все едно мозъкът ми изгаря. Кой може да живее с това?
Когато исках да приспя грешките си,
разбрах, че някои са изпълнили леглото с мисли.
Бих казала тръни.
С дърпането на лоста, тялото на Кемлер
се изпъна и изглеждаше сякаш ще изхвърчи, ако не бяха коланите.
Какво е това? - Поща.
Тялото беше твърдо като статуя,
с изключение на показалеца на дясната ръка,
който се сви толкова силно, че нокътят проникна
в плътта на ръката и бликна кръв по дръжката на стола.
Имаше двама или трима лекари с хронометри,
които видяха, че Кемлер още диша.
Не е бил мъртъв.
Пуснаха машината отново с нови хиляда волта.
Това проработи.
За какво беше обвинен Кемлер?
Убил жена си. - Едисън там ли е бил?
Той е в Париж. Компанията му се слива
с международни пазари, обезпечени от "Дойче Банк".
И "Дрексел Морган Къмпани".
Морган.
Обвини лекарите. Те са пуснали тока на главата му.
Косата не е проводник. - Да бяха потопили ръката му във вода.
Следващият път ще го свършат правилно.
Обръщаш ми внимание заради баща ми.
Не.
Чудех се дали някога някоя жена е стигала
или докосвала Тесла така, както майка му.
Имал видение точно преди тя да умре.
На Великден в 1 ч. сутринта през 1892.
След погребението се разболял
и прекарал три седмици като сянка в нейното родно село.
После се съвзел, изнесъл лекция в Белград и се прибрал.
Не.
Гледаш на хората като на машини, но грешиш.
Не са такива. - Казах, че вселената е машина.
Не. Имаме вътрешност и външност. Имаме воля и душа.
Добре съм.
Просто понякога реагирам зле на перли.
Оставете ни.
Баща ми...
Трябва да се запознаеш с баща ми.
И той е добър е с цифрите и обектите. - С удоволствие.
Ако не е твърде зает да помага на Едисън.
Внимавай с носа му. - Какво?
Носът му. Предполагам си чувал.
Че най-богатият човек в света има ужасна кожна болест.
Носът му се възпалява и деформира.
Преструвай се, че не забелязваш.
Вероятно ще се случи и на мен, въпрос на време е.
Може би ще съм по-добре без нос, като сфинкса.
Кога заминаваш за Чикаго? - Откъде знаеш?
Уестингхаус монтира стотици динама. 250,000 ел. крушки.
Утре тръгвам. - С приятеля ти?
Унгарецът? Сигети?
Не, той загуби компаса си.
Замина за Южна Америка да си търси щастието.
Не беше ли най-добрият ти приятел?
Мога да те посетя в Чикаго.
Не е необходимо. Благодаря, но не.
Нуждаеш се от мен.
Мисленето, ме учеше баща ми, е по-интересно от знаенето,
но по-безинтересно от това да имаш късмет.
Пример за това е сградата на светлината
на световното изложение в Чикаго през 1893,
където новите Тесла Уестингхаус машини осигуряват ток и светлина.
Три пъти повече електричество, отколкото целият град консумира.
28 милиона посетители от цял свят
виждат това, което Едисън се опитва да отрече.
Променливият ток е красив и безопасен.
Благодаря, че дойде. Заповядай.
Позволих си да поръчам и за двамата.
Американско ястие. Пай.
Бил си на изложението ми. Кулата, колоната на Едисън.
18,000 крушки буквално
обградени от 2500 различни видове лампи на Едисън.
Яж, прясно е. - Е, сега съм американец.
Пълноправен гражданин. - Да, разбира се, че си.
Както казах, вижда се.
Динама на Едисън, ютии, мотори за шевни машини,
таванни вентилатори, подемници.
Харесвам куклите. - Куклите?
Много са забавни. - Говорещите кукли.
Избързахме, не са идеални.
Кинетоскоп, движещи се картини. Всички ще го харесат.
Но аз те поканих и ти си тук.
Тесла, ясно е като бял ден.
Цялото изложение се осветява и захранва от променлив ток.
Машини на Уестингхаус, твой проект.
Сгреших за променливия ток. Сгреших за теб.
Все още имам капитал, имам и инвеститори.
Несравнима възможност за реклама.
Нека пренастроим часовниците.
Нека забравим лошото.
Сигурно имаш много идеи.
Избери си проект, нещо невероятно.
Можем да направим страхотни неща заедно.
Кое е следващото, което искаш да направиш?
Огънче?
Имате ли огънче?
Не е имало такава среща.
Едисън и Тесла не са си казали нищо на изложението.
Едисън не си призна за променливия ток.
Нямаше извинение, нито помирение.
Човек не може да не се зачуди,
само ако Тесла имаше някой проницателен и умен на своя страна,
просветен и амбициозен да го напътства в невежия, комерсиален свят.
Само ако.
Д-р Тесла? Очаква ви.
Знам, че не обичаш да се здрависваш. Взех си бележка.
Извинете, пазете се.
Увериха ме, че мястото е спокойно и става за срещи, но...
Бях подведен.
Нека... може би...
Да.
Едисън потъна. Проваля се.
Побеждаваме го. - Не става въпрос за Едисън.
Той просто беше от грешната страна на улицата.
От разходите ми за правни услуги...
...става ясно, че е по-лошо от това.
Защото ето как стоят нещата.
"Уестингхаус Електрик" се бори за живота си.
Икономиката и сливането на Едисън. Сигурен съм, че разбираш.
Дори и с възложената работа на Ниагара,
Джей Пи Морган дърпа всички конци.
Нямаме шанс, освен ако не направим подобно сливане.
Новият борд на директорите казва,
че ако ти платя полагаемото, посочено в договора...
...загиваме. Това са много пари.
Цялата компания е в опасност.
Отказват да предприемат сливане,
освен ако клаузата за конските сили не се премахне.
Може ли да отидем някъде на по-чисто?
Искаш да кажеш, че ако се откажа и сливането се случи, ще задържиш
управлението на компанията и многофазната система окончателно?
Точно така. Окончателно.
Цялата държава ще е с променлив ток на твоите машини.
Нашите машини. - Твоята многофазна система.
Знаеш какво мисля за това. - А ако откажа?
Ще трябва да се оправяш с банкерите. Не бих те винил, но така
аз ще изчезна от картинката.
Разумният човек би казал "Изчакай да говоря с адвоката си".
Но Тесла...
Скъсай го.
Предпочитам ти да го скъсаш.
Няма да съжаляваш. Отиваме на Ниагара.
Нищо не може да ни спре. - Добре.
Всичко ще бъде наред, не се тревожи. Винаги има начини.
Да, така съм чувал. Мислиш ли, че е вярно?
Разбира се. Довери се на опита.
Сара Бернар, божествената Сара.
Първата международно известна суперзвезда.
Говори се, че веднъж изпуснала кърпичката си на краката на Тесла.
Или беше шалът?
През целия си живот е обикаляла света.
Първото й представяне е в Америка, в Ню Йорк през 1881.
В 2 ч. сутринта по пътя за Бостън тя спира в Менло Парк, Ню Джърси
да посети магьосника, Томас Алва Едисън.
Слушайте ме внимателно.
Всяка секунда за мен е ценна.
Бях звярът в тази загадка.
Бях обладана от тази кръвосмесителна страст.
Сега съм пияна от неизбежната отрова.
Усещам как пулсът ми я тласка към краката,
ръцете и корените на косата ми.
10 години по-късно тя се връща
за изложението в Чикаго и друга грандиозна обиколка.
Знаеш ли, че пътува в ковчег?
Спи в него.
Спи в ковчег.
Подготвя се за смъртта. И аз бих искал ковчег.
Девизът й е "Комем",
което означава "все едно"
или "въпреки всичко", "въпреки това".
Въпреки какво?
Говориш ли френски?
Знам няколко думи...
Дори мога да правя изречения.
Искам да те видя отново.
Ще дойдеш ли с мен?
Комем.
Приятно ми е да се запознаем.
Робърт Ъндърууд Джонсън, списание "Век".
Аз и жена ми... - Катрин!
От много време искаме да ви видим на живо.
От много време. Толкова хубаво.
Направо страхотно.
Мога ли да ви представя... Знаете ли великия Никола Тесла?
Изглежда като лист хартия, горящ в пламъци.
Актьор ли сте?
Прилича на актьор. - Той е най-великият изобретател.
Най-великият на нашето време. - Скромен е.
Държите ли да ме гледате право в очите?
Да, той прави така.
Божествената г-ца Сара. Не можете да бъдете по-красива.
Сигурно вече се познавате.
Здравей, Робърт. Катрин, запознай се с жена ми, Мина.
Когато умря, дъхът ми спря. Беше ужасно.
И аз така. - Това е жена ми, Катрин.
Г-н Тесла работеше за мен преди 9 години.
Издържа колко? - Шест месеца.
Шест месеца и напусна.
Не съм. - Смята, че му дължа пари. Колко, $50?
Знам, че не трябва да говоря за пари.
Не трябва да се шегувам с пари. - Особено с хора без чувство за хумор.
Да.
Всичко е наред, приятели сме.
А сега той прави много пари.
Машините му се продават повече от моите.
А, да. Бонбони Тафи за вас от Флорида.
Защото вече имате всичко останало.
Къде е ковчегът ви?
Не може да ме гледате така, без да има последици.
Това е от една пиеса.
Ще се видим отново.
Нищо лично.
Какво й каза? Не разбрах.
Попитах я за ковчега й.
Сигурно го държи в хотелската стая.
За Ниагарската водноелектроцентрала Тесла проектира изцяло нови машини,
безпрецедентни генератори, пет пъти по-големи
от всичко правено до момента.
Плюс трансформатори, мотори, предавателни линии, турбини.
Революционни за мощността и обхвата си.
Той не е изобретил променливия ток.
Никой не е. Но системата го прави практичен и използваем
навсякъде по света, ефективно.
Системата му трябвало да бъде разбита на 40 фундаментални патента.
Най-ценните патенти от изобретяването на телефона.
Ще видим това. - В Ст. Луис миналата седмица над 4000
човека са присъствали на лекцията му. Има Хонорис кауза от Йейл и Колумбия.
Видял си статиите в списанията.
Вече има нови осем патента за безжична енергия.
Електромагнитни импулси с високочестотни вълни.
Познаваш го, говорила си с него.
Не си ли търси инвеститор или съпруга?
Въздържанието е път към просвещението.
Един велик изобретател не бива да се жени.
Осъзнаваш го, нали?
Ние сме това, което мислите ни са ни направили.
Вярвам, че е така.
Внимавай какво мислиш.
Мислите живеят, пътуват далече.
Целта ми е да разработя изцяло нова комуникационна система.
Да използвам нови принципи. Ел. символи, дори гласове,
снимки, предавани по въздуха. - Зареди безжичната лодка
с динамит, потопи я и когато динамитът изплува, го взриви.
Мога, но... - Да кажем, боен кораб?
Мислех за нещо повече. - Има много приложения.
Ще промени света. - Цяла система.
Знам.
Парадокс е, че колкото повече знаем, толкова по-невежи ставаме
в абсолютния смисъл.
Чрез просвещението разбираме ограниченията си.
Затова отивам в Колорадо.
Далече е.
Защо? - Въздухът, височината, бурите.
Моят мозък е просто приемник.
Във вселената има едно ядро, от което
добиваме цялата информация, вдъхновение, знание и сила.
Знам, че не е лесно да можеш да обичаш спокойно.
Да се доверяваш без страх.
Да се отдаваш на наистина трудни задачи с неограничена енергия.
Да бъдеш успял ли е по-добре, или да бъдеш обичан?
Идеализмът не се сработва с капитализма.
Истина ли е?
Мечтите и интелектът достатъчни ли са да спасят света?
Твоята голяма способност, твоята брилянтност,
благословия ли е или проклятие?
Станала си много добра в задаването на въпроси.
Колорадо Спрингс, Колорадо 30 май 1899 г.
В Колорадо Тесла изчезна в работата си.
Прави експерименти, никога неповторени или напълно разбрани.
Синхронизираше електричеството в небето и на земята
с ток нарастващ чрез неговия усилващ предавател.
Познат още като Бобината на Тесла.
Нещо като да накараш океана да позира за снимка.
Поздрави, г-це Морган, от хотел "Алта Виста".
Г-н Уолънстийн, сътрудникът ми от Ню Йорк,
не се чувства добре заради надморската височина,
но на мен климатът ми влияе добре.
Ослепителното спокойствие в небето преминава в яростни бури.
Не сме видели легендарните кълбовидни мълнии на Колорадо,
но аз самият смятам да ги създам.
Същността на моята работа тук трябва да остане скрита.
Както се казва - в тайна.
Когато разкрием резултатите, човечеството ще бъде
като разбутан с пръчка мравуняк.
Помага ни едно умно местно момче,
което скромно ни уверява, че не знае какво е електричество.
Казвам му, много сериозен, че никой не знае какво е.
Всяко живо същество е част от механизма на вселената.
Целият проклет генератор гори. Направи късо съединение!
Предизвиках в земята електрически резонанс.
Блокира целия скапан град, кучи сине. Съсипа генератора!
Изпратих електрони, протичащи към земята
с честота 150,000 трептения в секунда.
Вълна с дължина 2 км.
Разширява се, прехвърля земната крива
и създава стояща вълна, която се издига и пада
от другата страна на планетата. Ще платя за нов генератор.
Чудесно.
За моя сметка.
В трапезарията е.
Тук си единствената тема на разговор.
Е, освен мен.
Работиш вечер в тайна лаборатория.
Без прозорци.
Изстрелваш мълнии от земята към небето.
Единственият ми страх е реалната възможност да подпаля небето.
Сякаш се опитвам да дресирам дива котка
и целият съм кърваво надран.
Обичаш да те драскат?
Ако трябва.
Тя беше в Колорадо за второто й световно изложение.
Или може би й беше третото?
Вероятно го привличаха славата и блясъкът й,
както и нейната недостъпност.
Колорадо е като болнично отделение. Забелязал ли си?
Пълно е с богати хора с туберкулоза,
които пълнят дробовете си с чист планински въздух.
Обичат театъра, но много кашлят.
Шампанско?
Много често умирам напоследък. И никога по един и същи начин.
Това ми е специалността.
Вече се чувствам безсмъртна. - Английският ти задобрява.
Може би.
Когато съм на сцената, говоря само на френски.
Някои американци си плащат, за да видят великата френска актриса.
Някога мразех смъртта.
Сега съжалявам. Смъртта е необходима...
...и аз я обичам. Защото изчаква, преди да удари.
Мога да ти взема билети за утре вечер.
Тази вечер. Ако имаме отново светлини.
Гарантирам ти, че ще светне преди завесата да се вдигне.
Да предположим, че си отрежеш главата
и я дадеш на някой друг. Каква би била разликата?
Ето това е любовта.
"Енергията създава енергия", казваше Сара Бернар.
"Станах богата като се раздавах".
Като малки кръгчета в езеро.
Където хвърляш камъче и тези лампи...
Г-н Тесла, какво е разстоянието между вашите машини и тези лампи?
42 километра. Нужен е само...
един обикновен осцилатор от 300 к.с.
за едновременни операции като тази във всяка точка на земното кълбо.
Необходимо е само да се постави приемният апарат в земята.
Няма значение дали преносът е на няколко километра
или на няколко хиляди. Вълните пътуват във всички посоки,
прекосявайки земната издатина в дори по-малки кръгове
с нарастващ интензитет, докато не се срещнат
на другия край на планетата.
Значи предавайки съобщения до приемащ терминал, ако съм разбрал,
можеш да сигнализираш кораби,
получаваш котировки на Нюйоркската фондова борса,
ако направиш кула на източното крайбрежие
и втора от другата страна на океана? - Да.
Колко пари ще са ти нужни, за да го направиш?
Честно казано, нямам много добро впечатление от теб.
Говориш, хвалиш се.
И освен сделката с Уестингхаус, не си спечелил много.
Но противно на общото схващане, не съм правил друго, освен
да купувам и продавам ценни книжа в чужда валута,
само за да правя пари от това.
$100,000? Достатъчни ли са?
Да. - Мисля, че грешиш.
Разбирам какво правиш и можеш да направиш повече.
Ще сключим договор, разбира се.
Ние двамата имаме много общо.
Вярвам във висшата реалност и в неразумността на великите хора.
След войната на токовете, Томас Едисън се отказва от електричеството.
Казва, че е приключил с това и се отдава на новия метод
за добив на желязна руда от натрошени камъни.
Купува земя в Огденсбург, Ню Джърси
и започва мащабна операция, като наема над 400 човека.
До 1899, докато Тесла е в Колорадо Спрингс,
минното дело на Едисън се проваля, завличайки 4 милиона долара
от личното състояние на Едисън.
Да, всичко свърши.
Но си прекарахме добре.
Както би казала майка му, опитал се е да изяде нещо по-голямо от главата му.
Уордънклиф, Лонг Айланд 19 декември 1901 г.
Г-це Морган, мисля, че бях нехаен.
Какво означава това? Нехаен.
Това е една от онези думи, които никога не съм знаела какво...
Да, Маркони изпраща сигналите си по въздуха,
използвайки 17 от моите патенти.
Когато нашата кула е готова, ще пращаме съобщенията си
през земята чрез земята.
Той ги изпрати през Ламанша, никой не го е правил досега.
Ти не си го правил. - Като използва 17 от моите патенти.
Здравей, Ан.
Тъкмо направих чай.
Разбрах, че баща ти е заминал за Кайро миналата седмица.
Казаха, че 2 седмици ще отсъства. - Когато тази кула е готова,
ще се свързваме с него на мига.
Не съм тук да говоря за него.
Само исках да ти кажа, че знае, че си задлъжнял.
Разбира се. Работи в поне три сфери...
Много задлъжнял.
Тези сигнали за помощ... - Разбираш ли колко...
...могат само да изплашат други инвеститори, ако има.
Всичко, което искаше баща ми, беше да изпраща доклади през океана.
Няма други инвеститори.
И защо да има? Баща ми притежава 51% дял от патентите ти.
Чудя се защо даваш интервюта за получаване на съобщения от Марс.
Имах три сигнала.
Отчетливи вибрации, дори не бяха хаотични.
Вярвам, че прилича на съобщение.
Това защо не го казваш?
Казах прилича... - От Марс?
Баща ми разчита такива неща. Вярваш ли, че има марсианци?
Шансът за извънземен живот е... - Статистическа сигурност.
Ами ако улавяш сигналите на Маркони?
Пробните му сигнали от Английския канал.
Не Марс, а Маркони?
Вярвам, че може да съм първият човек,
който някога е чул поздрава на една планета към друга.
Какво ще стане, ако системата ти успее?
Кой управлява разпределянето на електричество?
Никой. - Като въздуха, нали?
Не може да го разделиш на части, достъпни за всички?
Точно така.
Не ти ли е хрумвало, че това как работи светът
се определя от манипулацията на всичко това?
Електричество, енергия.
А ти искаш да...
Какво искаш да направиш?
Когато системата е готова, ще можем да отидем в някое мочурище
или пустиня, някое унищожено и окаяно място.
На малки места, виждани от малцина.
Обикновени машини ще осигурят светлинно, топлинно
електричество, цяла комуникационна система
на хора, които преди това са живели в най-трудни условия.
И...
Ще можем да го направим евтино.
Не си икономист.
Всичко се плаща.
Особено парите.
150-те хиляди, които баща ми дава на Тесла през декември 1901,
равняващи се на 4 милиона днешни пари,
са същата сума, която плати за тази картина през април.
Въпреки че моята любима картина от онова време е тази.
Ремиер, още 100,000.
По същото време, работейки денонощно,
Пиърпонт създава "Ю Ес Стийл",
първата компания, оценена на милиард долара.
От една година, г-н Морган,
почти няма вечер, в която
възглавницата ми да не е напоена със сълзи,
но не мислете, че съм слаб.
Когато това се приложи, земята ще се превърне
в огромен мозък, способен да откликне
във всяка една от неговите части. Принципите, които открих,
ще предизвикат толкова голяма революция,
че почти всички ценности и човешки отношения
ще се променят коренно.
Моите патенти осигуряват монопол.
А, г-н Тесла.
Разбрах, че корабът ви се е разбил в скалите.
Много жалко. - Г-н Морган.
Никой не е идвал да ме посети през последните 30 години, за друго
освен да пълзи по килима за пари.
Изпратих ви подробни телеграми, факти. Не съм скитник, дошъл да се моли.
Миналата година ти дадох $100,000.
Месеци по-късно ми поиска още $50,000. За банка ли ме имаш?
Когато завърша работата си, ще възстановите инвестицията си
десет пъти, сто пъти. - Не съм убеден, че ще я завършиш.
Както и да е, не се нуждая от пари.
Топка.
Работя по нов метод за фотографиране на мисълта,
предавайки образи чрез електрически импулси от мозъка.
Индианците са смятали, че Млечният път
е кална вода, размътена от костенурка, която плува на дъното на небето.
Какво мислиш за това?
Нищо не е трайно, освен вечното състояние на нещата.
Не се плаши от ужаса на света.
Всичко е подредено и точно и трябва да изпълни
съдбата си, за да запази съвършенството.
Скоро ще мога да пусна нова серия изобретения,
които ще сложат край на войните.
Основната идея е един лъч
от микроскопични частици, пътуващ със скорост
близка до тази на светлината.
Ще може да спре всяка армия от 400 км,
да ликвидира авиоотряд от още по-голямо разстояние.
Лъчът пътува по права траектория и следователно
обхватът му е ограничен от извивката на земята.
Всички важни детайли са завършени в ума ми.
Добре дошъл в живота си.
Няма връщане назад.
Дори докато спим,
ние ще те намерим. Имай добро поведение.
Обърни гръб на Майката Природа.
Всеки иска да управлява света.
Това е моя идея.
Мое собствено разкаяние.
Помогни ми да реша.
И да се възползвам от свободата.
И от насладата.
Нищо не трае вечно.
Всеки иска да управлява света.
Така се радвам, че почти успяхме.
Толкова съм тъжен, че трябваше да го загубим.
Всеки иска да управлява света.
Не понасям тази нерешителност.
В съчетание с липса на въображение.
Всеки иска да управлява света.
Помниш ли изражението ми, когато осъзнах, че няма да се получи?
Или всичко в главата ти е объркано?
В поредица от числа, но мъгла от образи, впечатления, чувства.
Повечето от нас така помнят неща.
Най-накрая срещнах някой силен и своенравен като баща ми.
Някой, който ме искаше.
С. Е. Марбъри.
Преместих се във вилата й във френската провинция
и наливахме американски пари в помощен фонд по време на войната,
в здравна служба, в детски лагер.
Никола Тесла надживява Едисън, Уестингхаус,
Сара Бернар и баща ми.
Умира сам в хотел "Ню Йоркър" на 7 януари 1943.
Беше на 87. Изоставен, но не и забравен.
Над 2000 човека присъстват на погребението му
в катедралата "Свети Йоан Богослов".
Винаги гледаше напред, проектирайки се в бъдещето.
Може би обеща повече, отколкото можеше да направи.
Може би стигна твърде далеч или вероятно светът, в който живеем
е една мечта, която Тесла пръв изживя.
Превод и субтитри: Dragonfly UNACS TEAM | subsunacs.net